Факултет педагошких наука Универзитета у Крагујевцу, Јагодина

Студијски програм: ОАС, Васпитач у предшколским установама

Предмет: **Методика васпитно-образовног рада**

Академска: 2022/2023.

**Самостални истраживачки рад (СИР)**

Обим ЕСПБ: 15+5

**УПУТСТВА ЗА ИЗРАДУ РАДА**

**Тема рада:** Прича за учење, један од инструмената за праћење дечјег развоја

Рад треба реализовати у оквиру интегрисане професионалне праксе.

**Структура рада**:

1. Уводни део: Дефинисати основне појмове: праћење дечијег развоја, евалуација васпитно-образовног процеса, систематско посматрање.

2. Теоријски део:

- Објаснити сврху праћења и документовања дечијег развоја и евалуације ВОР-а повезане са праћењем.

- Навести и објаснити специфичности, предности и недостатке систематског посматрања.

- Представити основне карактеристике приче за учење као инструмента за праћење дечијег развоја.

3. Истраживачки део:

- На основу посматрања васпитно-образовног процеса у дечијем вртићу, издвојите једно дете и ситуацију учења која се показала као значајна Вама и детету. Забележите ту причу према структури предложеној у публикацији *Калеидоскоп - Пројектни приступ*. Овај део СИР-а, чланови тима реализују самостално.

- Потом је потребно да на нивоу тима, представите своју причу осталим члановима, да је евентуално заједнички допуните у сегменту обрасца „*Предлог подршке*“.

- На крају потребно је да реализујете рефлексивну дискусију о претходно обављеном задатку и сачините извештај о најважнијим увидима, закључцима и предлозима за даље унапређивање процеса учења деце. Оквир за рефлексију могу бити нека од следећих питањa, која су понуђена као предлог, не као коначан оквир дискусије: Шта нам је представљало тешкоћу или олакшицу у одабиру приче за учење? Зашто смо баш ове ситуације издвојиле као довољно значајне за документовање дечијег развоја? Који развојни значај описана ситуација има за дете, васпитаче, породицу и друге одрасле чланове заједнице? На који начин описана ситуација представља основу за даље развијање и унапређивање праксе вртића? …

**НАПОМЕНА:** Задатак се реализује тимски, на нивоу тима од 3-4 члана. Рад шаљете насловљен: МВОР\_СИР\_22/23\_Име групе/студента. Од помоћи ће вам бити и фајл: **Припрема за СИР**, у Материјалима за наставу, на сајту Факултета: <https://pefja.kg.ac.rs/materijali-za-nastavu/>. У случају немогућности организовања тимског рада студената, рад се реализује индивидуално или у пару.

У случају немогућности реализовања интегрисане професионалне праксе у вртићу, због евентуалних епидемиолошких мера, предлажемо да искористите непосредно животно окружење и изаберете дете/децу коју бисте посматрали у непосредној животној активности или игри и на основу тог посматрања, забележите причу за учење.

**Форма рада**: Power Poit презентација

**Обим рада**: до 15 слајдова

**Критеријуми вредновања рада**:

* Научна релевантност, обухватност и поузданост рада – 5 ЕСПБ
* Стручна ваљаност приказа приче за учење и рефлексивне анализе– 10 ЕСПБ
* Одбрана рада: 5 ЕСПБ

**Литература**:

- Каменов, Е. (1997). *Методика I део*. Нови Сад: Одсек за педагогију Филозофског факултета; Београд: Заједница виших школа за образовање васпитача Р Србије;

- Крњаја, Ж. и Павловић-Бренеселовић, Д. (2017). *Калеидоскоп - Појектни приступ учењу*. Београд: ИПА Филозофског факултета Универзитета у Београду. <http://www.predskolci.rs/HTML/Dokumenta/vesti/Projektni-pristup-ucenju%20%281%29.pdf>

|  |
| --- |
| **Расподела поена за праксу:**  Остварени поени - оцена  9 ЕСПБ – 6  10-11 ЕСПБ – 7  12-13 ЕСПБ – 8  14-15 ЕСПБ – 9  16- 20 ЕСПБ - 10 |

|  |  |
| --- | --- |
| Јагодина,  19.09.2022. | Асистент: Ана Миљковић  E-mail: [ana.miljkovic@pefja.kg.ac.rs](mailto:ana.miljkovic@pefja.kg.ac.rs)  (Rok za predaju rada 12.11.2022). |